title: Smernica Komisie 2013/8/EÚ z  26. februára 2013 , ktorou sa mení a dopĺňa smernica Európskeho parlamentu a Rady 2009/144/ES o určitých komponentoch a charakteristikách kolesových poľnohospodárskych alebo lesných traktorov na účel prispôsobenia jej technických ustanovení  Text s významom pre EHP

text:
               28.2.2013

               SK

               Úradný vestník Európskej únie

               L 56/8

         SMERNICA KOMISIE 2013/8/EÚ
   z 26. februára 2013,
   ktorou sa mení a dopĺňa smernica Európskeho parlamentu a Rady 2009/144/ES o určitých komponentoch a charakteristikách kolesových poľnohospodárskych alebo lesných traktorov na účel prispôsobenia jej technických ustanovení
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (1), a najmä na jej článok 19 ods. 1 písm. b),
   keďže:

               (1)

               V prílohe IV k smernici Európskeho parlamentu a Rady 2009/144/ES (2) sa stanovujú všeobecné ustanovenia a požiadavky na mechanické spojovacie zariadenia medzi traktorom a ťahaným vozidlom a vertikálne zaťaženie v bode spojenia.

               (2)

               V posledných rokoch sa v Únii začali používať nové druhy spojení, ktoré sú v súčasnosti schválené podľa vnútroštátnych ustanovení na základe noriem ISO. Ide konkrétne o neotáčavé vidlicové spojenia (ISO 6489-5:2011), guľové spojenia (ISO 24347:2005) a čapové spojenia (ISO 6489-4:2004).

               (3)

               S cieľom zohľadniť súčasnú situácie na trhu, minimalizovať možné bezpečnostné a hospodárske vplyvy a umožniť, aby tieto spojenia získali typové schválenie ES, je potrebné zahrnúť príslušné spojenia a príslušné normy ISO do smernice 2009/144/ES.

               (4)

               Smernica 2009/144/ES by sa preto mala zodpovedajúcim spôsobom zmeniť a doplniť.

               (5)

               Opatrenia stanovené v tejto smernici sú v súlade so stanoviskom výboru, ktorý bol zriadený podľa článku 20 ods. 1 smernice 2003/37/ES,

         PRIJALA TÚTO SMERNICU:
   Článok 1
   Príloha IV k smernici 2009/144/ES sa mení a dopĺňa v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 1. apríla 2014 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 26. februára 2013

            Za Komisiu

            predseda

         José Manuel BARROSO

      (1)  Ú. v. EÚ L 171, 9.7.2003, s. 1.

      (2)  Ú. v. EÚ L 27, 30.1.2010, s. 33.

      PRÍLOHA
      Príloha IV k smernici 2009/144/ES sa mení a dopĺňa takto:

                  1.

                  Bod 1.1 sa nahrádza takto:
                  1.1.   Pod pojmom ‚mechanické spojenie medzi traktorom a ťahaným vozidlom‘ sa rozumejú komponenty inštalované na traktore a ťahanom vozidle s cieľom vytvoriť mechanické spojenie medzi týmito vozidlami.
                  Táto smernica sa vzťahuje iba na komponenty mechanického spojenia pre traktory.
                  Medzi rôznymi typmi komponentov mechanického spojenia pre traktory sa rozlišuje najmä:

                              —

                              vidlicové spojenie (pozri obrázky 1 a 2 v dodatku 1),

                              —

                              neotáčavé vidlicové spojenia (pozri obrázok 1d v dodatku 1),

                              —

                              vlečný hák (pozri obrázok 1 –Rozmery vlečného háku v ISO 6489-1:2001),

                              —

                              oje traktora (pozri obrázok 3 v dodatku 1),

                              —

                              guľové spojenie (pozri obrázok 4 v dodatku 1),

                              —

                              čapové spojenie (pozri obrázok 5 v dodatku 1).“

                  2.

                  Bod 2.7 sa nahrádza takto:
                  2.7.   Čeľusť musí umožniť, aby sa oko oja otáčalo axiálne minimálne 90° doprava alebo doľava okolo pozdĺžnej osi spojenia s trvalým brzdným momentom od 30 Nm do 150 Nm.
                  Vlečný hák, neotáčavé vidlicové spojenie, guľové spojenie a čapové spojenie musí umožniť krúžku závesnej lišty otáčať sa axiálne minimálne 20° doprava alebo doľava okolo pozdĺžnej osi spojenia.“

                  3.

                  Bod 3.1 sa nahrádza takto:
                  „3.1.   Rozmery

                  Rozmery komponentov mechanického spojenia na traktore musia byť v súlade s obrázkami 1 až 5 a tabuľkou 1 v dodatku 1.“

                  4.

                  Bod 3.3.1 sa nahrádza takto:

                              „3.3.1.

                              Maximálne statické vertikálne zaťaženie stanovuje výrobca. Nesmie však prekročiť 3 000 kg s výnimkou guľového spojenia, kde maximálna hodnota nesmie prekročiť 4 000 kg.“

                  5.

                  Do bodu 3.4.1 sa pridáva táto veta:
                  „Hmotnosti mt, mlt, ma a mla sa vyjadrujú v kg.“

                  6.

                  Bod 4.2 sa nahrádza takto:
                  4.2.   Pre každý typ komponentu mechanického spojenia musí byť žiadosť doložená týmito dokladmi a údajmi:

                              —

                              výkresy s rozmermi spojovacieho zariadenia (tri kópie). Na týchto výkresoch musia byť podrobne uvedené najmä požadované rozmery, ako aj montážne rozmery zariadenia,

                              —

                              krátky technický opis spojovacieho zariadenia špecifikujúci typ konštrukcie a použitý materiál,

                              —

                              hodnota D uvedená v dodatku 2 pre dynamickú skúšku alebo hodnota T (prípojná hmotnosť v tonách) zodpovedajúca 1,5-násobku technicky prípustnej maximálne naloženej hmotnosti prípojného vozidla, uvedená v dodatku 3 pre statickú skúšku, a taktiež maximálne vertikálne zaťaženie v mieste spojenia S (vyjadrené v kg),

                              —

                              jedna alebo viacero vzoriek zariadení podľa požiadaviek technickej služby.“

                  7.

                  Body 5.1.3 a 5.1.4 sa nahrádzajú takto:

                              „5.1.3.

                              v prípade, že sa pevnosť kontroluje v súlade s dodatkom 2 (dynamická skúška):
                              prípustná hodnota D (v kN);
                              hodnota statického vertikálneho zaťaženia S (v kg);

                              5.1.4.

                              v prípade, že sa pevnosť kontroluje v súlade s dodatkom 3 (statická skúška):
                              prípojná hmotnosť T (v tonách) a vertikálne zaťaženie v spojovacom bode S (v kg).“

                  8.

                  Bod 6 sa nahrádza takto:
                  „6.   NÁVOD NA POUŽITIE
                  K všetkým mechanickým spojeniam musí byť priložený návod výrobcu na použitie. Súčasťou tohto návodu musí byť číslo typového schválenia ES komponentu a takisto hodnoty D alebo T v závislosti od toho, aká skúška sa na spojení vykonala.“

                  9.

                  Dodatok 1 sa mení a dopĺňa takto: :

                              a)

                              za obrázok 1c sa vkladá tento obrázok 1d a táto tabuľka 1:
                              „Obrázok 1d

                                 Neotáčavé vidlicové spojenie (zodpovedajúce norme ISO 6489-5:2011)

                                 Tabuľka 1

                                 Tvary a rozmery prípojného vozidla alebo pripojovaných vidlicových spojení

                                             Vertikálna záťaž

                                          S
                                          kg

                                             Hodnota D

                                          D
                                          kN

                                             Tvar

                                             Rozmery

                                          mm

                                          D
                                          ± 0,5

                                          a
                                          min.

                                          b
                                          min.

                                          ≤ 1 000

                                          ≤ 35

                                          w

                                          18

                                          50

                                          40

                                          ≤ 2 000

                                          ≤ 90

                                          x

                                          28

                                          70

                                          55

                                          ≤ 3 000

                                          ≤ 120

                                          y

                                          43

                                          100

                                          80

                                          ≤ 3 000

                                          ≤ 120

                                          z

                                          50

                                          110

                                          95“

                              b)

                              Dopĺňajú sa tieto obrázky 4 a 5:
                              „Obrázok 4

                                 Guľové spojenie (podľa normy ISO 24347:2005)

                                 Obrázok 5

                                 Čapové spojenie (podľa normy ISO 6489-4:2004)

                                             “

                  10.

                  Dodatok 2 sa mení a dopĺňa takto:

                              a)

                              V bode 2 sa piaty a šiesty odsek nahrádza takto:
                              „Vertikálne zložky sily v pravých uhloch k dráhe sú vyjadrené statickým vertikálnym zaťažením S (v kg).
                              Technicky prípustné hmotnosti MT a MR udáva výrobca v tonách.“

                              b)

                              Bod 3.2 sa nahrádza takto:
                              „3.2.   Skúšobné sily
                              Skúšobná sila sa geometricky skladá z horizontálnej a vertikálnej skúšobnej zložky a je daná nasledujúcim vzorcom:

                              kde:

                                  v prípade striedavej sily
                              alebo

                                  v prípade rastúcej sily (ťah alebo tlak)

                                  (hodnota vyjadrená v kN)

                                          S

                                          =

                                          statické zaťaženie oja (zaťaženie pôsobiace na vozovku, vyjadrené v kg).“

                  11.

                  V dodatku 3 sa bod 1.5 nahrádza takto:
                  1.5.   Skúške uvedenej v bode 1.4.2 musí predchádzať skúška, pri ktorej sa začínajúc od zaťaženia 500 daN postupne zvyšuje zaťaženie pôsobiace na referenčný stred spojovacieho zariadenia až na hodnotu trojnásobku maximálne prípustnej vertikálnej sily (v daN, rovná sa g · S/10) zaťaženia odporúčaného výrobcom.
                  Počas skúšky deformácia spojovacieho zariadenia nesmie prekročiť 10 % zistenej maximálne pružnej deformácie.
                  Kontrola sa vykoná po odstránení vertikálnej sily (v daN, rovná sa g · S/10) a návrate k pôvodnému zaťaženiu 500 daN.“

                  12.

                  Do dodatku 4 sa dopĺňa tento príklad:
                  „Príklad značky typového schválenia ES

                  Spojovacie zariadenie opatrené vyššie uvedenou značkou typového schválenia ES komponentu predstavuje zariadenie, pre ktoré bolo typové schválenie ES komponentu udelené v Nemecku (e1) pod číslom 38-363 a na ktorom bola vykonaná statická skúška pevnosti (S).“

                  13.

                  Dodatok 5 sa mení a dopĺňa takto:

                              a)

                              Názov sa nahrádza týmto názvom:
                              „OZNÁMENIE O UDELENÍ, ZAMIETNUTÍ, ODŇATÍ ALEBO ROZŠÍRENÍ TYPOVÉHO SCHVÁLENIA ES KOMPONENTU VZHĽADOM NA PEVNOSŤ A ROZMERY A VERTIKÁLNE ZAŤAŽENIE V BODE SPOJENIA TYPU SPOJOVACIEHO ZARIADENIA (VIDLICOVÉ SPOJENIE, NEOTÁČAVÉ VIDLICOVÉ SPOJENIE, ŤAŽNÝ HÁK, OJE TRAKTORA, GUĽOVÉ SPOJENIE A ČAPOVÉ SPOJENIE)“

                              b)

                              Bod 2 sa nahrádza takto:
                              2.   Typ spojovacieho zariadenia (vidlicové spojenie, neotáčavé vidlicové spojenie, ťažný hák, oje traktora, guľové spojenie a čapové spojenie) (2)“

                              c)

                              Body 5.1 a 5.2 sa nahrádzajú takto:
                              „5.1.   Dynamická skúška:

                              hodnota D:
                              … (v kN)
                              vertikálne zaťaženie v bode spojenia (S):
                              … (v kg)
                              5.2.   Statická skúška:

                              prípojná hmotnosť T:
                              … (v tonách)
                              vertikálne zaťaženie v bode spojenia (S):
                              … (v kg)“.

                  14.

                  V dodatku 7 sa bod 9 nahrádza takto:
                  9.   Prípustné statické vertikálne zaťaženie v bode spojenia:
                  … (v kg)“.


title: Smernica 97/54/ES Európskeho parlamentu a Rady z 23. septembra 1997, ktorou sa menia a dopĺňajú, pokiaľ ide o maximálnu konštrukčnú rýchlosť kolesových poľnohospodárskych alebo lesných traktorov, smernice Rady 74/150/EHS, 74/151/EHS, 74/152/EHS, 74/346/EHS, 74/347/EHS, 75/321/EHS, 75/322/EHS, 76/432/EHS, 76/763/EHS, 77/311/EHS, 77/537/EHS, 78/764/EHS, 78/933/EHS, 79/532/EHS, 79/533/EHS, 80/720/EHS, 86/297/EHS, 86/415/EHS a 89/173/EHS

text:
Dôležité právne oznámenie

|

31997L0054

Úradný vestník L 277 , 10/10/1997 S. 0024 - 0025

		Smernica 97/54/ES Európskeho parlamentu a Radyz 23. septembra 1997,ktorou sa menia a dopĺňajú, pokiaľ ide o maximálnu konštrukčnú rýchlosť kolesových poľnohospodárskych alebo lesných traktorov, smernice Rady 74/150/EHS, 74/151/EHS, 74/152/EHS, 74/346/EHS, 74/347/EHS, 75/321/EHS, 75/322/EHS, 76/432/EHS, 76/763/EHS, 77/311/EHS, 77/537/EHS, 78/764/EHS, 78/933/EHS, 79/532/EHS, 79/533/EHS, 80/720/EHS, 86/297/EHS, 86/415/EHS a 89/173/EHSEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 100a,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom stanoveným v článku 189b zmluvy [3],keďže oblasť smernice Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [4], je v súčasnosti limitovaná na traktory, ktoré majú maximálnu konštrukčnú rýchlosť medzi 6 a 30 km/h;keďže v súčasnosti maximálna konštrukčná rýchlosť pri veľkom množstve traktorov prekračuje 30 km/h; keďže sa preto stalo nevyhnutným zmeniť a doplniť smernicu 74/150/EHS a jednotlivé smernice, ktoré tvoria časť Európskeho typového schvaľovacieho systému pre celé vozidlá uplatňovaného na tieto vozidlá, tak aby sa zabránilo uplatňovaniu tohto postupu na stále nižší počet vozidiel;keďže jednotlivé smernice 74/151/EHS [5], 74/152/EHS [6], 74/346/EHS [7], 74/347/EHS [8], 75/321/EHS [9], 75/322/EHS [10], 76/432/EHS [11], 76/763/EHS [12], 77/311/EHS [13], 77/537/EHS [14], 78/764/EHS [15], 78/933/EHS [16], 79/532/EHS [17], 79/533/EHS [18], 80/720/EHS [19], 86/297/EHS [20], 86/415/EHS [21] a 89/173/EHS [22], obsahujú zvláštne definície svojho pôsobenia pokiaľ ide o maximálnu konštrukčnú rýchlosť; keďže je potrebné tieto smernice taktiež zmeniť a doplniť podľa postupu stanoveného v článku 12 smernice 74/150/EHS tak, aby sa zabránilo ich uplatňovaniu na stále nižší počet vozidiel;keďže vhodné zvýšenie konštrukčnej rýchlosti je od 30 do 40 km/h;keďže zvýšenie maximálnej konštrukčnej rýchlosti použité pre definovanie oblasti smernice 74/150/EHS a určitých osobitých smerníc si vyžaduje taktiež zmenu smernice Rady 76/432/EHS zo 6. apríla 1976 o aproximácii právnych predpisov členských štátov týkajúcich sa brzdových zariadení kolesových poľnohospodárskych alebo lesných traktorov [23]; keďže táto zmena, ktorá je vykonaná samostatným zákonom, musí nadobudnúť účinnosť skôr ako táto smernica;keďže je nevyhnutné zlepšovať a zosúlaďovať všetky bezpečnostné aspekty, ako je napríklad inštalovanie bezpečnostných pásov;keďže znečistenie traktormi má byť predmetom budúcich právnych predpisov spoločenstva,PRIJALI TÚTO SMERNICU:Článok 1Slová "30 km/h" sa nahradia slovami "40 km/h":- v článku 1 ods. 2 smerníc 74/150/EHS, 74/151/EHS, 74/152/EHS, 74/346/EHS, 74/347/EHS, 75/321/EHS, 75/322/EHS, 76/432/EHS, 76/763/EHS, 77/311/EHS, 77/537/EHS, 78/933/EHS, 79/532/EHS, 79/533/EHS, 80/720/EHS, 86/297/EHS, 86/415/EHS a 89/173/EHS,- v článku 9 ods. 2 smernice 78/764/EHS, a- v bode 1.5 v prílohe k smernici 74/152/EHS.Článok 2Členské štáty prijmú a uverejnia opatrenia potrebné na dosiahnutie súladu s touto smernicou pred 23. septembrom 1998. Bezodkladne o tom informujú Komisiu. Opatrenia sa budú uplatňovať od 23. septembra 1998.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 23. septembra 1997Za Európsky parlamentpredsedaJ. M. Gil-roblesza RadupredsedaF. Boden[1] Ú. v. ES C 186, 26.6.1996, s. 11[2] Ú. v. ES C 56, 24.2.1997, s. 74[3] Stanovisko Európskeho parlamentu z 10. decembra 1996 (Ú. v. ES C 20, 20.1.1997, s. 25), spoločná pozícia Rady z 13. marca 1997 (Ú. v. ES C 157, 24.5.1997, s. 1) a rozhodnutie Európskeho parlamentu zo 16. júla 1997 (Ú. v. ES C 286, 22.9.1997). Rozhodnutie Rady z 29. júla 1997.[4] Ú. v. ES L 84, 28.3.1974, s. 10. Smernica naposledy zmenená a doplnená aktom o pristúpení 1994.[5] Ú. v. ES L 84, 28.3.1974, s. 25[6] Ú. v. ES L 84, 28.3.1974, s. 33[7] Ú. v. ES L 191, 15.7.1974, s. 1[8] Ú. v. ES L 191, 15.7.1974, s. 5[9] Ú. v. ES L 147, 9.6.1975, s. 24[10] Ú. v. ES L 147, 9.6.1975, s. 28[11] Ú. v. ES L 122, 8.5.1976, s. 1[12] Ú. v. ES L 262, 27.9.1976, s. 135[13] Ú. v. ES L 105, 28.4.1977, s. 1[14] Ú. v. ES L 220, 29.8.1977, s. 38[15] Ú. v. ES L 255, 18.9.1978, s. 1[16] Ú. v. ES L 325, 20.11.1978, s. 16[17] Ú. v. ES L 145, 13.6.1979, s. 16[18] Ú. v. ES L 145, 13.6.1979, s. 20[19] Ú. v. ES L 194, 28.7.1980, s. 1[20] Ú. v. ES L 186, 8.7.1986, s. 19[21] Ú. v. ES L 240, 26.8.1986, s. 1[22] Ú. v. ES L 67, 10.3.1989, s. 1[23] Ú. v. ES L 122, 8.5.1976, s. 1. Smernica naposledy zmenená a doplnená smernicou 96/63/ES (Ú. v. ES L 253, 10.5.1996, s. 13).--------------------------------------------------


title: Smernica Komisie 2012/2/EÚ z  9. februára 2012 , ktorou sa mení a dopĺňa smernica Európskeho parlamentu a Rady 98/8/ES s cieľom zaradiť oxid meďnatý, hydroxid meďnatý a bázický uhličitan meďnatý ako aktívne látky do prílohy I k uvedenej smernici  Text s významom pre EHP

text:
               10.2.2012

               SK

               Úradný vestník Európskej únie

               L 37/60

         SMERNICA KOMISIE 2012/2/EÚ
   z 9. februára 2012,
   ktorou sa mení a dopĺňa smernica Európskeho parlamentu a Rady 98/8/ES s cieľom zaradiť oxid meďnatý, hydroxid meďnatý a bázický uhličitan meďnatý ako aktívne látky do prílohy I k uvedenej smernici
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:

               (1)

               V nariadení Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (2) sa ustanovuje zoznam aktívnych látok, ktoré sa majú posúdiť na účely ich možného zaradenia do prílohy I, IA alebo IB k smernici 98/8/ES. Tento zoznam zahŕňa aj oxid meďnatý, hydroxid meďnatý a bázický uhličitan meďnatý na použitie vo výrobkoch typu 8, prostriedkoch na ochranu dreva, podľa vymedzenia v prílohe V k uvedenej smernici.

               (2)

               Podľa nariadenia (ES) č. 1451/2007 boli oxid meďnatý, hydroxid meďnatý a bázický uhličitan meďnatý posúdené v súlade s článkom 11 ods. 2 smernice 98/8/ES na použitie vo výrobkoch typu 8.

               (3)

               Francúzsko bolo určené ako spravodajský členský štát a Komisii v súlade s článkom 14 ods. 4 a 6 nariadenia (ES) č. 1451/2007 predložilo správy príslušného orgánu spolu s odporúčaniami týkajúcimi sa oxidu meďnatého 10. mája 2007, hydroxidu meďnatého 19. februára 2008 a bázického uhličitanu meďnatého 10. mája 2007 a 19. februára 2008.

               (4)

               Členské štáty a Komisia preskúmali správy príslušného orgánu. V súlade s článkom 15 ods. 4 nariadenia (ES) č. 1451/2007 sa výsledky preskúmania začlenili 22. septembra 2011 v rámci Stáleho výboru pre biocídne výrobky do hodnotiacej správy.

               (5)

               Z hodnotení vyplýva, že v prípade biocídnych výrobkov, ktoré sa používajú ako prostriedky na ochranu dreva a obsahujú oxid meďnatý, hydroxid meďnatý a bázický uhličitan meďnatý, sa dá očakávať, že budú spĺňať požiadavky ustanovené v článku 5 smernice 98/8/ES. Je preto vhodné zaradiť oxid meďnatý, hydroxid meďnatý a bázický uhličitan meďnatý do prílohy I k uvedenej smernici.

               (6)

               Na úrovni Únie sa nehodnotili všetky možné použitia. Preto je vhodné požadovať od členských štátov, aby posúdili tieto spôsoby použitia alebo scenáre vystavenia vplyvu látky a tie riziká pre prostredia a populácie, ktoré sa pri hodnotení rizika na úrovni Únie nezohľadnili reprezentatívnym spôsobom, a aby pri udeľovaní povolení výrobkov zabezpečili prijatie primeraných opatrení alebo zavedenie osobitných podmienok v záujme zmiernenia zistených rizík na prijateľnú úroveň.

               (7)

               Vzhľadom na zistené riziká pre ľudské zdravie je vhodné vyžadovať, aby sa ustanovili bezpečné prevádzkové postupy pre výrobky obsahujúce oxid meďnatý, hydroxid meďnatý alebo bázický uhličitan meďnatý, ktoré sú povolené na priemyselné použitie, a aby sa uvedené výrobky používali s vhodným osobným ochranným vybavením, pokiaľ sa v žiadosti o povolenie výrobku nepreukáže, že riziko, ktoré tieto výrobky predstavujú pre priemyselných používateľov, možno znížiť na prijateľnú úroveň iným spôsobom.

               (8)

               Hydroxid meďnatý alebo bázický uhličitan meďnatý boli posúdené aj pri namáčaní a vzhľadom na zistené riziká pre ľudské zdravie by sa takéto použitie nemalo povoliť, pokiaľ sa nepredložia údaje, ktorými sa preukáže, že výrobok bude spĺňať požiadavky článku 5 a prílohy VI, pričom sa v prípade potreby uplatnenia vhodné opatrenia na zmiernenie. V prípade oxidu meďnatého sa namáčanie neposudzovalo a z požiadavky uvedenej v odôvodnení 6 vyplýva, že takéto používanie výrobkov nemožno povoliť, pokiaľ ho neposúdi povoľujúci členský štát.

               (9)

               V prípade dreva ošetreného oxidom meďnatým, hydroxidom meďnatým alebo bázickým uhličitanom meďnatým a používaného na vonkajšie konštrukcie v blízkosti vody alebo nad vodou [scenár pre most v triede použitia 3 podľa vymedzenia OECD (3)] sa zistili neprijateľné riziká. V prípade bázického uhličitanu meďnatého a oxidu meďnatého sa takisto zistili neprijateľné riziká pri prevádzkovom používaní ošetreného dreva v styku so sladkou vodou (trieda použitia 4b podľa vymedzenia OECD). Je preto vhodné požadovať, aby sa nepovolilo používanie výrobkov na ošetrenie dreva určeného na uvedené použitie, pokiaľ sa nepredložia údaje, ktoré preukazujú, že výrobok bude spĺňať požiadavky článku 5 smernice 98/8/ES, ako aj prílohy VI k uvedenej smernici, pričom sa v prípade potreby uplatnia vhodné opatrenia na zmiernenie rizika. V prípade hydroxidu meďnatého sa drevo v styku so sladkou vodou neposudzovalo a z požiadavky uvedenej v odôvodnení 6 vyplýva, že takéto používanie výrobkov nemožno povoliť, pokiaľ ho neposúdi povoľujúci členský štát.

               (10)

               Vzhľadom na zistené riziká pre vodné a pôdne prostredie je vhodné požadovať, aby sa čerstvo ošetrené drevo po ošetrení skladovalo pod ochranným krytom a/alebo na nepriepustnom tvrdom povrchu a aby sa akékoľvek úniky pri použití výrobkov ako prostriedkov na ochranu dreva obsahujúcich oxid meďnatý, hydroxid meďnatý alebo bázický uhličitan meďnatý zachytili na účely opätovného použitia alebo likvidácie.

               (11)

               Ustanovenia tejto smernice by sa mali uplatňovať súbežne vo všetkých členských štátoch, aby sa na trhu Únie zabezpečilo rovnaké zaobchádzanie s biocídnymi výrobkami obsahujúcimi aktívne látky oxid meďnatý, hydroxid meďnatý a bázický uhličitan meďnatý a takisto aby sa uľahčilo riadne fungovanie trhu s biocídnymi výrobkami vo všeobecnosti.

               (12)

               Kým sa aktívna látka zaradí do prílohy I k smernici 98/8/ES, malo by uplynúť primerané obdobie, aby sa členské štáty a zainteresované strany stihli pripraviť na plnenie nových uložených požiadaviek a aby žiadatelia, ktorí pripravili dokumentáciu, mali možnosť plne využiť desaťročné obdobie ochrany údajov, ktoré v súlade s článkom 12 ods. 1 písm. c) bodom ii) smernice 98/8/ES začína plynúť od dátumu zaradenia aktívnej látky do prílohy.

               (13)

               Po zaradení aktívnej látky do prílohy by členské štáty mali mať k dispozícii dostatok času na vykonanie článku 16 ods. 3 smernice 98/8/ES.

               (14)

               Smernica 98/8/ES by sa preto mala zodpovedajúcim spôsobom zmeniť a doplniť.

               (15)

               Opatrenia ustanovené v tejto smernici sú v súlade so stanoviskom Stáleho výboru pre biocídne výrobky,

         PRIJALA TÚTO SMERNICU:
   Článok 1
   Príloha I k smernici 98/8/ES sa mení a dopĺňa v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 31. januára 2013 zákony, iné právne predpisy a správne opatrenia potrebné na dosiahnutie súladu s touto smernicou.
   Uvedené ustanovenia uplatňujú od 1. februára 2014.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 9. februára 2012

            Za Komisiu

            predseda

         José Manuel BARROSO

      (1)  Ú. v. ES L 123, 24.4.1998, s. 1.

      (2)  Ú. v. EÚ L 325, 11.12.2007, s. 3.

      (3)  Séria dokumentov OECD obsahujúcich emisné scenáre, číslo 2, dokument s emisnými scenármi pre prípravky na ochranu dreva, časť 2, s. 64.

      PRÍLOHA
      V prílohe I k smernici 98/8/ES sa dopĺňajú tieto položky:

                     Číslo

                     Bežný názov

                     Názov podľa IUPAC Identifikačné čísla

                     Minimálna čistota aktívnej látky v biocídnom výrobku uvedenom na trh

                     Dátum zaradenia do prílohy

                     Termín na dosiahnutie súladu s článkom 16 ods. 3 (okrem výrobkov obsahujúcich viac než jednu aktívnu látku, pre ktoré sa termín na dosiahnutie súladu s článkom 16 ods. 3 vymedzí v poslednom z rozhodnutí o zaradení do prílohy venovaných týmto aktívnym látkam)

                     Dátum ukončenia platnosti zaradenia do prílohy

                     Typ výrobku

                     Osobitné ustanovenia (1)

                     „50

                     hydroxid meďnatý

                     hydroxid meďnatý
                     číslo ES: 243-815-9
                     číslo CAS: 20427-59-2

                     965 g/kg

                     1. február 2014

                     31. január 2016

                     31. január 2024

                     8

                     Pri posudzovaní žiadostí o povolenie výrobku v súlade s článkom 5 a prílohou VI členské štáty posudzujú, ak je to v prípade konkrétneho výrobku relevantné, tie spôsoby použitia alebo scenáre vystavenia pôsobeniu látky, ako aj tie riziká pre životné prostredie a ľudí, ktoré sa pri hodnotení rizika na úrovni Únie nezohľadnili reprezentatívnym spôsobom.
                     Členské štáty zabezpečia, aby sa povolenia udeľovali iba za týchto podmienok:

                                 1.

                                 Používanie výrobku namáčaním nie je oprávnené, pokiaľ sa v žiadosti o povolenie na výrobok neposkytnú údaje, ktorými sa preukáže, že používanie vyhovuje požiadavkám článku 5 a prílohy VI, pričom sa v prípade potreby uplatnenia vhodné opatrenia na zmiernenie rizika.

                                 2.

                                 V prípade výrobkov povolených na priemyselné použitie treba stanoviť bezpečné prevádzkové postupy a výrobky sa musia používať s vhodným osobným ochranným vybavením, ak sa v žiadosti o povolenie výrobku nepreukáže, že riziká, ktoré tieto výrobky predstavujú pre priemyselných používateľov, možno znížiť na prijateľnú úroveň iným spôsobom.

                                 3.

                                 Na označeniach a prípadne poskytnutých kartách bezpečnostných údajov povolených výrobkov sa uvádza, že čerstvo ošetrené drevo sa po ošetrení musí skladovať pod ochranným krytom a/alebo na nepriepustnom tvrdom povrchu, aby sa predišlo priamym únikom výrobku do pôdy alebo vody, a že akékoľvek úniky pri použití výrobku sa musia zachytiť na účely opätovného použitia alebo likvidácie.

                                 4.

                                 Nepovoľuje sa použitie výrobkov na ošetrenie dreva, ktoré sa použije vo vonkajších konštrukciách v blízkosti vody alebo nad jej hladinou, pokiaľ sa nepredložia údaje, ktorými sa preukáže, že výrobok bude spĺňať požiadavky článku 5 a prílohy VI, pričom sa v prípade potreby uplatnia vhodné opatrenia na zmiernenie.

                     51

                     oxid meďnatý

                     oxid meďnatý
                     číslo ES: 215-269-1
                     číslo CAS: 1317-38-0

                     976 g/kg

                     1. február 2014

                     31. január 2016

                     31. január 2024

                     8

                     Pri posudzovaní žiadostí o povolenie výrobku v súlade s článkom 5 a prílohou VI členské štáty posudzujú, ak je to v prípade konkrétneho výrobku relevantné, tie spôsoby použitia alebo scenáre vystavenia pôsobeniu látky, ako aj tie riziká pre životné prostredie a ľudí, ktoré sa pri hodnotení rizika na úrovni Únie nezohľadnili reprezentatívnym spôsobom.
                     Členské štáty zabezpečia, aby sa povolenia udeľovali iba za týchto podmienok:

                                 1.

                                 V prípade výrobkov povolených na priemyselné použitie treba stanoviť bezpečné prevádzkové postupy a výrobky sa musia používať s vhodným osobným ochranným vybavením, ak sa v žiadosti o povolenie výrobku nepreukáže, že riziká, ktoré tieto výrobky predstavujú pre priemyselných používateľov, možno znížiť na prijateľnú úroveň iným spôsobom.

                                 2.

                                 Na označeniach a prípadne poskytnutých kartách bezpečnostných údajov povolených výrobkov sa uvádza, že čerstvo ošetrené drevo sa po ošetrení musí skladovať pod ochranným krytom a/alebo na nepriepustnom tvrdom povrchu, aby sa predišlo priamym únikom výrobku do pôdy alebo vody, a že akékoľvek úniky pri použití výrobku sa musia zachytiť na účely opätovného použitia alebo likvidácie.

                                 3.

                                 Nepovoľuje sa použitie výrobkov na ošetrenie dreva, ktoré sa použije vo vonkajších konštrukciách v blízkosti vody alebo nad jej hladinou alebo na ošetrenie dreva v styku s čerstvou vodou, pokiaľ sa nepredložia údaje, ktorými sa preukáže, že výrobok bude spĺňať požiadavky článku 5 a prílohy VI, pričom sa v prípade potreby uplatnia vhodné opatrenia na zmiernenie.

                     52

                     bázický uhličitan meďnatý

                     uhličitan meďnatý – hydroxid meďnatý, základný
                     číslo ES: 235-113-6
                     číslo CAS: 12069-69-1

                     957 g/kg

                     1. február 2014

                     31. január 2016

                     31. január 2024

                     8

                     Pri posudzovaní žiadostí o povolenie výrobku v súlade s článkom 5 a prílohou VI členské štáty posudzujú, ak je to v prípade konkrétneho výrobku relevantné, tie spôsoby použitia alebo scenáre vystavenia pôsobeniu látky, ako aj tie riziká pre životné prostredie a ľudí, ktoré sa pri hodnotení rizika na úrovni Únie nezohľadnili reprezentatívnym spôsobom.
                     Členské štáty zabezpečia, aby sa povolenia udeľovali iba za týchto podmienok:

                                 1.

                                 Používanie výrobku namáčaním nie je oprávnené, pokiaľ sa v žiadosti o povolenie na výrobok neposkytnú údaje, ktorými sa preukáže, že používanie vyhovuje požiadavkám článku 5 a prílohy VI, pričom sa v prípade potreby uplatnenia vhodné opatrenia na zmiernenie rizika.

                                 2.

                                 V prípade výrobkov povolených na priemyselné použitie treba stanoviť bezpečné prevádzkové postupy a výrobky sa musia používať s vhodnými osobným ochranným vybavením, ak sa v žiadosti o povolenie výrobku nepreukáže, že riziká, ktoré tieto výrobky predstavujú pre priemyselných používateľov, možno znížiť na prijateľnú úroveň iným spôsobom.

                                 3.

                                 Na označeniach a prípadne poskytnutých kartách bezpečnostných údajov povolených výrobkov sa uvádza, že čerstvo ošetrené drevo sa po ošetrení musí skladovať pod ochranným krytom a/alebo na nepriepustnom tvrdom povrchu, aby sa predišlo priamym únikom výrobku do pôdy alebo vody, a že akékoľvek úniky pri použití výrobku sa musia zachytiť na účely opätovného použitia alebo likvidácie.

                                 4.

                                 Nepovoľuje sa použitie výrobkov na ošetrenie dreva, ktoré sa použije vo vonkajších konštrukciách v blízkosti vody alebo nad jej hladinou alebo na ošetrenie dreva v priamom styku so sladkou vodou, pokiaľ sa nepredložia údaje, ktorými sa preukáže, že výrobok bude spĺňať požiadavky článku 5 a prílohy VI, pričom sa v prípade potreby uplatnia vhodné opatrenia na zmiernenie.“

         (1)  V záujme vykonávania spoločných princípov uvedených v prílohe VI sú obsah a závery hodnotiacich správ k dispozícii na internetovej stránke Komisie: http://ec.europa.eu/comm/environment/biocides/index.htm.


title: Smernica Rady z 24. júna 1975, ktorou sa menia a dopĺňajú smernice č. 64/432/EHS, č. 64/433/EHS, č. 71/118/EHS, č. 72/461/EHS a č. 72/462/EHS, pokiaľ ide o platnosť postupov Stáleho veterinárneho výboru

text:
Dôležité právne oznámenie

|

31975L0379

Úradný vestník L 172 , 03/07/1975 S. 0017 - 0017 Fínske špeciálne vydanie: Kapitola 3 Zväzok 6 S. 0090  Grécke špeciálne vydanie: Kapitola 03 Zväzok 13 S. 0032  Švédske špeciálne vydanie: Kapitola 3 Zväzok 6 S. 0090

		Smernica Radyz 24. júna 1975,ktorou sa menia a dopĺňajú smernice č. 64/432/EHS, č. 64/433/EHS, č. 71/118/EHS, č. 72/461/EHS a č. 72/462/EHS, pokiaľ ide o platnosť postupov Stáleho veterinárneho výboru(75/379/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej články 43 a 100,so zreteľom na návrh Komisie,so zreteľom na stanovisko Európskeho parlamentu [1],keďže Stály veterinárny výbor zriadený na základe rozhodnutia č. 68/361/EHS [2], vyjadruje svoje stanovisko v súlade s postupmi, ktorých platnosť je obmedzená obdobím 30 mesiacov počínajúc dňom, keď bol tento výbor po prvýkrát požiadaný o stanovisko;keďže výbor bol po prvýkrát v tejto záležitosti oslovený 22. decembra 1972; keďže uplynulé obdobie nebolo dostatočne dlhé na prijatie definitívneho rozhodnutia a keďže platnosť uvedených postupov by mala byť predĺžená iba dočasne,PRIJALA TÚTO SMERNICU:Článok 1V týchto článkoch sa termín "30 mesiacov" nahrádza termínom "102 mesiacov":- článok 14 smernice Rady č. 64/432/EHS [3] z 26. júna 1964 o zdravotných problémoch zvierat pri obchodovaní v ç spoločenstve s hovädzím dobytkom a ošípanými, naposledy zmenenej a doplnenej smernicou Rady č. 74/387/EHS [4];- článok 9b smernice Rady č. 64/433/EHS [5] z 26. júna 1964 o zdravotných problémoch ovplyvňujúcich obchodovanie v spoločenstve s čerstvým mäsom, naposledy zmenenej a doplnenej smernicou č. 74/387/EHS;- článok 13 smernice Rady č. 71/118/EHS [6] z 15. februára 1971 o zdravotných problémoch ovplyvňujúcich obchodovanie s čerstvým hydinovým mäsom, naposledy zmenenej a doplnenej smernicou č. 74/387/EHS;- článok 10 smernice Rady č. 72/461/EHS [7] z 12. decembra 1972 o zdravotných problémoch ovplyvňujúcich obchodovanie v spoločenstve s čerstvým mäsom, naposledy zmenenej a doplnenej smernicou č. 74/387/EHS;- článok 31 smernice Rady č. 72/462/EHS [8] z 12. decembra 1972 o zdravotných problémoch a problémoch veterinárnej kontroly pri dovoze hovädzieho dobytka, ošípaných a čerstvého mäsa z tretích krajín, naposledy zmenenej a doplnenej smernicou č. 74/387/EHS.Článok 2Táto smernica je adresovaná členským štátom.V Luxemburgu 24. júna 1975Za RadupredsedaM. A. Clinton[1] Ú. v. ES C 111, 20.5.1975, s. 26.[2] Ú. v. ES L 255, 18.10.1968, s. 23.[3] Ú. v. ES 121, 29.7.1964, s. 1977/64.[4] Ú. v. ES L 202, 24.7.1974, s. 36.[5] Ú. v. ES 121, 29.7.1964, s. 2012/64.[6] Ú. v. ES L 55, 8.3.1971, s. 23.[7] Ú. v. ES L 302, 31.12.1972, s. 24.[8] Ú. v. ES L 302, 31.12.1972, s. 28.--------------------------------------------------


title: Smernica Komisie 2012/24/EÚ z  8. októbra 2012 , ktorou sa z dôvodu prispôsobenia jej technických ustanovení, mení a dopĺňa smernica Rady 86/297/EHS o aproximácii právnych predpisov členských štátov týkajúcich sa vývodových hriadeľov traktorov a ich ochrany  Text s významom pre EHP

text:
               9.10.2012

               SK

               Úradný vestník Európskej únie

               L 274/24

         SMERNICA KOMISIE 2012/24/EÚ
   z 8. októbra 2012,
   ktorou sa z dôvodu prispôsobenia jej technických ustanovení, mení a dopĺňa smernica Rady 86/297/EHS o aproximácii právnych predpisov členských štátov týkajúcich sa vývodových hriadeľov traktorov a ich ochrany
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (1), a najmä na jej článok 19 ods. 1 písm. b),
   keďže:

               (1)

               V bode 4.2 prílohy I k smernici Rady 86/297/EHS (2) sa stanovujú všeobecné ustanovenia týkajúce sa predných vývodových hriadeľov. V tabuľke 2 danej prílohy sa stanovuje uplatňovanie normy ISO 8759-1:1998 na kategórie traktorov vybavených predným vývodovým hriadeľom, pričom v rámci tejto normy sa tiež uvádzajú rozmery týkajúce sa umiestnenia predného vývodového hriadeľa. Avšak tieto požiadavky na umiestnenie nie sú z dôvodu nových konštrukčných požiadaviek kompatibilné s veľkým počtom poľnohospodárskych a lesných traktorov.

               (2)

               Požiadavky týkajúce sa predných vývodových hriadeľov stanovené v smernici 86/297/ES sa vzťahujú len na otázky bezpečnosti, konkrétne umiestnenie predného vývodového hriadeľa, požiadavky na kryt a voľný priestor. Umiestnenie predného vývodového hriadeľa stanovené smernicou 86/297/EHS nie je kompatibilné s niekoľkými kategóriami traktorov, ktoré sú v súčasnosti na trhu, ani s ich namontovanými zariadeniami. V tabuľke 2 prílohy I k smernici 86/297/EHS sa už požiadavky na umiestnenie nevzťahujú na kategórie traktorov T4.1 a T4.3.

               (3)

               Traktory kategórií T1, T2, T3, T4.2 a T5, spolu s traktormi kategórií T4.1 a T4.3, ktoré sú v súčasnosti vyňaté z požiadaviek klauzuly 4.2 normy ISO 8759-1:1998, takéto požiadavky nedokážu splniť.

               (4)

               Niekoľko traktorov môže byť vybavených špeciálnymi typmi vývodových hriadeľov, na ktoré sa norma ISO 8759-1:1998 nevzťahuje.

               (5)

               V prípade traktorov kategórie T3 sa táto norma uplatňuje len vtedy, keď je traktor vybavený vývodovým hriadeľom špecifikovaným v tejto norme. Iné kategórie traktorov ako napr. T2 alebo niektoré menšie traktory kategórie T1 by však mohli byť vybavené špeciálnymi typmi vývodových hriadeľov, na ktoré sa táto norma nevzťahuje. Preto, z tohto dôvodu by malo byť vyňatie z požiadaviek normy ISO 8759-1:1998 rozšírené aj na kategórie traktorov T1 a T2.

               (6)

               Rovnaké problémy sa vyskytujú aj v zodpovedajúcich kategóriách C.

               (7)

               Keďže sa špecifikácie normy ISO 8759-1:1998 s výnimkou klauzuly 4.2, majú uplatňovať na všetky traktory kategórií T a C, ktoré sú vybavené prednými vývodovými hriadeľmi, tabuľka 2 sa stáva zbytočná a preto by sa mala vypustiť.

               (8)

               Smernica 86/297/EHS by sa preto mala zodpovedajúcim spôsobom zmeniť a doplniť.

               (9)

               Opatrenia ustanovené v tejto smernici sú v súlade so stanoviskom výboru, ktorý bol zriadený podľa článku 20 ods. 1 smernice 2003/37/ES,

         PRIJALA TÚTO SMERNICU:
   Článok 1
   Príloha I k smernici 86/297/EHS sa mení a dopĺňa takto:

               1.

               Bod 4.2 sa nahrádza takto:
               „4.2.   Ustanovenia týkajúce sa predných vývodových hriadeľov
               Špecifikácie normy ISO 8759-1:1998 s výnimkou jej klauzuly 4.2, sa uplatňujú na všetky traktory kategórií T a C, ktoré sú vybavené prednými vývodovými hriadeľmi, ako je špecifikované v tejto norme.“

               2.

               Tabuľka 2 sa vypúšťa.

         Článok 2
   1.   Členské štáty prijmú a uverejnia najneskôr do 31. októbra 2013 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 1. novembra 2013.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 8. októbra 2012

            Za Komisiu

            predseda

         José Manuel BARROSO

      (1)  Ú. v. EÚ L 171, 9.7.2003, s. 1.

      (2)  Ú. v. ES L 186, 8.7.1986, s. 19.


title: Smernica Komisie 2006/120/ES z  27. novembra 2006 , ktorou sa opravuje a mení a dopĺňa smernica 2005/30/ES, ktorou sa menia a dopĺňajú za účelom ich prispôsobenia technickému pokroku smernice Európskeho parlamentu a Rady 97/24/ES a 2002/24/ES o schvaľovaní typov dvoj- alebo trojkolesových motorových vozidiel   (Text s významom pre EHP)

text:
               28.11.2006

               SK

               Úradný vestník Európskej únie

               L 330/16

      SMERNICA KOMISIE 2006/120/ES
   z 27. novembra 2006,
   ktorou sa opravuje a mení a dopĺňa smernica 2005/30/ES, ktorou sa menia a dopĺňajú za účelom ich prispôsobenia technickému pokroku smernice Európskeho parlamentu a Rady 97/24/ES a 2002/24/ES o schvaľovaní typov dvoj- alebo trojkolesových motorových vozidiel
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 97/24/ES zo 17. júna 1997 o niektorých komponentoch a charakteristikách dvoj- alebo trojkolesových motorových vozidiel (1), a najmä na jej článok 7,
   so zreteľom na smernicu Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel, ktorou sa zrušuje smernica Rady 92/61/EHS (2), a najmä na jej článok 17,
   keďže:

               (1)

               V smernici Komisie 2005/30/ES sa nachádzajú chyby, ktoré je potrebné opraviť.

               (2)

               S retroaktívnym účinkom je potrebné objasniť, že článok 3 ods. 1 smernice 2005/30/ES sa týka nových náhradných katalyzátorov, ktoré spĺňajú požiadavky podľa smernice 97/24/ES zmenenej a doplnenej smernicou 2005/30/ES.

               (3)

               Mali by sa vykonať aj redakčné opravy v prílohe I k smernici 2005/30/ES.

               (4)

               Okrem toho je potrebné prostredníctvom nového ustanovenia jasne uviesť, že predaj alebo montáž na vozidlo náhradných katalyzátorov iného typu ako typ schválený v súlade so smernicou 97/24/ES zmenenou a doplnenou smernicou 2005/30/ES sa po určitom prechodnom období zakazuje.

               (5)

               Smernica 2005/30/ES by sa preto mala zodpovedajúcim spôsobom opraviť a zmeniť a doplniť.

               (6)

               Opatrenia ustanovené v tejto smernici sú v súlade so stanoviskom Výboru pre prispôsobenie technickému pokroku,

         PRIJALA TÚTO SMERNICU:
   Článok 1
   Smernica 2005/30/ES sa opravuje takto:

               1.

               Článok 3 ods. 1 sa nahrádza týmto:
               „1.   S účinnosťou od 18. mája 2006 nemôžu členské štáty, pokiaľ ide o nové náhradné katalyzátory, ktoré spĺňajú požiadavky podľa smernice 97/24/ES zmenenej a doplnenej touto smernicou a ktoré sú určené na montáž na vozidlá typovo schválené v súlade so smernicou 97/24/ES:

                           a)

                           odmietnuť udeliť typové schválenie ES podľa článku 4 ods. 1 smernice 2002/24/ES;

                           b)

                           zakázať ich predaj alebo montáž na vozidlo.“

               2.

               V prílohe I sa „časť 5 prílohy VI“ nahrádza v celom texte „časťou 4a prílohy VI“.

         Článok 2
   Nasledujúci odsek 3 sa vkladá do článku 3 smernice 2005/30/ES:

      „3.   S platnosťou od 1. januára 2009 členské štáty odmietnu predaj alebo montáž na vozidlo nových náhradných katalyzátorov typu, pre ktorý nebolo udelené typové schválenie v súlade so smernicou 97/24/ES zmenenou a doplnenou touto smernicou.“

   Článok 3
   1.   Členské štáty uvedú do účinnosti zákony, iné právne predpisy a administratívne ustanovenia potrebné na dosiahnutie súladu s touto smernicou najneskôr do 30. septembra 2007. Bezodkladne oznámia Komisii znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 4
   Táto smernica nadobúda účinnosť dňom jej uverejnenia v Úradnom vestníku Európskych spoločenstiev.
   Článok 5
   Táto smernica je určená členským štátom.

      V Bruseli 27. novembra 2006

            Za Komisiu

         Günter VERHEUGEN

            podpredseda

      (1)  Ú. v. ES L 226, 18.8.1997, s. 1. Smernica naposledy zmenená a doplnená smernicou Komisie 2006/27/ES (Ú. v. EÚ L 66, 8.3.2006, s. 7).

      (2)  Ú. v. ES L 124, 9.5.2002, s. 1. Smernica naposledy zmenená a doplnená smernicou Komisie 2005/30/ES (Ú. v. EÚ L 106, 27.4.2005, s. 17).


title: Smernica Komisie 2003/124/ES z 22. decembra 2003, ktorou sa vykonáva smernica Európskeho parlamentu a Rady 2003/6/ES, pokiaľ ide o vymedzenie a zverejňovanie dôverných informácií a vymedzenie manipulácie s trhomText s významom pre EHP.

text:
Dôležité právne oznámenie

|

32003L0124

Úradný vestník L 339 , 24/12/2003 S. 0070 - 0072

		Smernica Komisie 2003/124/ESz 22. decembra 2003,ktorou sa vykonáva smernica Európskeho parlamentu a Rady 2003/6/ES, pokiaľ ide o vymedzenie a zverejňovanie dôverných informácií a vymedzenie manipulácie s trhom(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2003/6/ES z 28. januára 2003 o obchodovaní s využitím dôverných informácií a o manipulácii s trhom (zneužívanie trhu) [1], a najmä na jej druhý odsek článku 1 a na prvú, druhú a tretiu zarážku článku 6 ods. 10,po odbornej porade s Výborom európskych regulátorov cenných papierov (VERCP) [2],keďže:(1) Uvážliví investori vychádzajú pri svojich investičných rozhodnutiach z informácií, ktoré už majú k dispozícii, totiž z informácií dostupných ex ante. Preto otázka, či je pravdepodobné, že by uvážlivý investor pri investičnom rozhodnutí zobral do úvahy konkrétnu časť informácie, by sa mala posudzovať na základe informácie dostupnej ex ante. Takéto posudzovanie má brať do úvahy očakávaný dopad informácie vo svetle činnosti príslušného emitenta v jej celosti, spoľahlivosti zdroja informácií a akýchkoľvek iných trhových premenných, ktoré pravdepodobne za daných okolností ovplyvnia príslušný finančný nástroj alebo súvisiaci derivátový finančný nástroj.(2) Informácia ex post sa môže použiť na overenie predpokladu, že informácia ex ante bola cenovo citlivá, ale nemala by sa použiť na konanie proti niekomu, kto vyvodil logické závery z informácie ex ante, ktorú má k dispozícii.(3) Právna istota pre účastníkov trhu by sa mala zvýšiť prostredníctvom užšieho vymedzenia dvoch z prvkov nevyhnutných pre vymedzenie dôvernej informácie, a to presnosti tejto informácie a významnosti jej možného účinku na ceny finančných nástrojov alebo súvisiacich derivátových finančných nástrojov.(4) Ochrana investorov vyžaduje nielen včasné zverejňovanie dôverných informácií zo strany emitentov, ale aj to, aby takéto zverejnenie bolo čo najrýchlejšie a čo možno najviac časovo zosúladené u všetkých kategórií investorov vo všetkých členských štátoch, kde emitent požiadal alebo dostal súhlas na obchodovanie so svojimi finančnými nástrojmi na regulovanom trhu, aby sa na úrovni spoločenstva zaistil rovnaký prístup investorov k takýmto informáciám a aby sa zabránilo obchodovaniu s využitím dôverných informácií. Na tento účel môžu členské štáty oficiálne stanoviť mechanizmy, ktoré sa na takéto zverejňovanie použijú.(5) Na ochranu oprávnených záujmov emitentov by mal byť prípustný odklad zverejnenia dôverných informácií za presne vymedzených konkrétnych okolností. Avšak v takýchto prípadoch ochrana investorov vyžaduje utajenie informácií, aby sa predišlo obchodovaniu s využitím dôverných informácií.(6) Na usmerňovanie tak účastníkov trhu, ako aj zodpovedných orgánov sa pri skúmaní možného manipulatívneho správania berú do úvahy príslušné signály.(7) Ustanovenia tejto smernice sú v súlade so stanoviskom Európskeho výboru pre cenné papiere,PRIJALA TÚTO SMERNICU:Článok 1Dôverné informácie1. Na účely uplatňovania bodu 1 článku 1 smernice 2003/6/ES sa za presnú informáciu považuje informácia, ktorá naznačuje rad okolností, ktoré nastali alebo o ktorých sa môže odôvodnene predpokladať, že nastanú, alebo udalosť, ktorá nastala alebo je odôvodnené očakávať, že nastane, a ktorá je dostatočne konkrétna, aby umožnila vyvodenie záveru o možnom vplyve tohto radu okolností alebo udalosti na ceny finančných nástrojov alebo na cenu súvisiacich odvodených finančných nástrojov.2. Na účely uplatňovania bodu 1 článku 1 smernice 2003/6/ES "informácia, pri ktorej je pravdepodobné, že ak by sa zverejnila, pravdepodobne by mala významný vplyv na ceny týchto finančných nástrojov alebo na cenu súvisiacich odvodených finančných nástrojov" je informácia, ktorú by uvážlivý investor pravdepodobne použil ako súčasť základne svojich investičných rozhodnutí.Článok 2Prostriedky a lehoty zverejňovania dôverných informácií1. Na účely uplatňovania článku 6 ods. 1 smernice 2003/6/ES sa použije článok 102 ods. 1 a článok 103 smernice 2001/34/ES [3] Európskeho parlamentu a Rady.Ďalej členské štáty zabezpečia, aby emitenti zverejňovali dôverné informácie takým spôsobom, ktorý umožňuje rýchly prístup a úplné, správne a včasné posúdenie informácií verejnosťou.Členské štáty ďalej zabezpečia, aby emitent nespájal akýmkoľvek spôsobom, ktorý môže byť zavádzajúci, poskytovanie dôverných informácií verejnosti s marketingom svojich činností.2. Členské štáty zabezpečia, aby sa emitenti, ktorí, len čo nastal rad okolností alebo sa vyskytli udalosti, i keď ešte neboli formalizované, o týchto ihneď informujú verejnosť, považovali za emitentov, ktorí splnili prvý pododsek článku 6 ods. 1 smernice 2003/6/ES.3. Akékoľvek významné zmeny týkajúce sa už zverejnených dôverných informácií sú zverejnené bezodkladne po tom, ako tieto zmeny nastali, a to rovnakým spôsobom, aký bol použitý na zverejnenie pôvodných informácií.4. Členské štáty požadujú od emitentov, aby venovali primeranú starostlivosť zabezpečeniu, aby zverejňovanie dôverných informácií bolo čo najužšie časovo zladené u všetkých kategórií investorov vo všetkých členských štátoch, kde títo emitenti požiadali o prijatie ich finančných nástrojov na obchodovanie na regulovanom trhu, alebo kde boli ich finančné nástroje prijaté na obchodovanie na regulovanom trhu.Článok 3Oprávnené záujmy pre odklad zverejňovania a dôvernosť informácií1. Na účely uplatňovania článku 6 ods. 2 smernice 2003/6/ES sa oprávnené záujmy môžu konkrétne týkať okolností uvedených v nasledujúcom, nie vyčerpávajúcom zozname:a) prebiehajúce rokovania alebo s nimi súvisiace prvky, keď je pravdepodobné, že výsledok alebo normálny priebeh týchto rokovaní by bol ovplyvnený zverejnením. Najmä v prípade, ak je finančná životaschopnosť emitenta vážne a bezprostredne ohrozená, avšak nie v rozsahu pôsobnosti príslušných zákonov o úpadku, môže sa zverejnenie informácie odložiť na obmedzené časové obdobie, kedy by takéto zverejnenie vážne ohrozilo záujem existujúcich a potenciálnych akcionárov narušením záveru konkrétnych rokovaní, ktoré majú zabezpečiť dlhodobé finančné oživenie emitenta;b) prijaté rozhodnutia alebo zmluvy uzatvorené riadiacim orgánom emitenta, ktoré musí schváliť iný orgán emitenta, aby boli platné, keď organizácia takéhoto emitenta vyžaduje oddelenie týchto orgánov, za predpokladu, že zverejnenie informácií pred takýmto schválením spoločne so súčasným oznámením, že schvaľovanie stále prebieha, by ohrozilo správne posúdenie informácie verejnosťou.2. Na účely uplatňovania článku 6 ods. 2 smernice 2003/6/ES členské štáty požadujú, aby s cieľom zabezpečenia dôvernosti informácií emitent kontroloval prístup k takýmto informáciám, najmä aby:a) emitent stanovil účinné opatrenia odopierajúce prístup k takýmto informáciám iným osobám ako osobám, ktoré ich potrebujú na výkon svojich úloh u emitenta;b) emitent prijal nevyhnutné opatrenia zabezpečujúce, aby akákoľvek osoba majúca prístup k takýmto informáciám uznávala príslušné právne a regulačné povinnosti a bola si vedomá sankcií súvisiacich so zneužitím alebo nenáležitým obehom takýchto informácií;c) emitent vykonal opatrenia umožňujúce okamžité zverejnenie v prípade, že emitent nebol schopný zabezpečiť dôvernosť príslušných dôverných informácií, a to bez toho, aby bol dotknutý druhý pododsek článku 6 ods. 3 smernice 2003/6/ES.Článok 4Manipulatívne správanie týkajúce sa nesprávnych alebo zavádzajúcich signálov a zabezpečenia cenyNa účely uplatnenia bodu 2 písm. a) článku 1 smernice 2003/6/ES, a bez toho, aby boli dotknuté príklady uvedené v druhom odseku jeho bodu 2, členské štáty zabezpečia, aby sa signály, ktoré sú uvedené v nasledujúcom, nie vyčerpávajúcom výpočte a ktoré sa nemusia nevyhnutne považovať za také, ktoré samy osebe predstavujú manipuláciu s trhom, zohľadňovali pri skúmaní transakcií a pokynov na obchodovanie účastníkmi trhu a príslušnými orgánmi:a) rozsah, v akom predstavujú vydané pokyny na obchodovanie alebo uskutočnené transakcie významný podiel denného objemu transakcií na príslušnom finančnom nástroji na príslušnom regulovanom trhu, najmä ak tieto aktivity vedú k významnej zmene ceny finančného nástroja;b) rozsah, v akom vedú vydané pokyny na obchodovanie alebo uskutočnené transakcie osobami s významnou nákupnou alebo predajnou pozíciou na finančnom nástroji k významnej zmene ceny finančného nástroja alebo ceny súvisiaceho derivátu alebo podkladových aktív prijatých na obchodovanie na regulovanom trhu;c) či uskutočnené transakcie nevedú k zachovaniu výhodného vlastníctva finančného nástroja prijatého na obchodovanie na regulovanom trhu;d) rozsah, v akom vydané pokyny na obchodovanie alebo uskutočnené transakcie obsahujú zmeny pozície v krátkom období a predstavujú významný podiel denného objemu transakcií na príslušnom finančnom nástroji na príslušnom regulovanom trhu a mohli by sa spájať s významnými zmenami ceny finančného nástroja prijatého na obchodovanie na regulovanom trhu;e) rozsah, v akom sú vydané pokyny na obchodovanie alebo uskutočnené transakcie koncentrované v rámci krátkeho časového obdobia obchodovacieho dňa a vedú k zmene ceny, ktorá je následne zvrátená;f) rozsah, v akom vydané pokyny na obchodovanie menia zastúpenie najlepšej cenovej ponuky alebo ponukových cien pri finančnom nástroji prijatom na obchodovanie na regulovanom trhu alebo všeobecnejšie, zastúpenie knihy objednávok dostupnej účastníkom trhu a sú odstránené pred ich vykonaním;g) rozsah, v akom sú vydané pokyny na obchodovanie alebo sú uskutočnené transakcie v určitom čase alebo približne v čase, kedy sú vypočítané referenčné ceny, zúčtovacie ceny a ocenenia a vedú k zmenám cien, ktoré majú vplyv na takéto ceny a ocenenia.Článok 5Manipulatívne správanie týkajúce sa použitia fiktívnych prostriedkov alebo akejkoľvek inej formy podvodu alebo machinácieNa účely uplatňovania bodu 2 písm. b) článku 1 smernice 2003/6/ES a bez toho, aby boli dotknuté príklady uvedené v jej druhom odseku jeho bodu 2, členské štáty zabezpečia, aby sa signály uvedené v nasledujúcom výpočte, ktorý nie je vyčerpávajúci, a ktoré sa nemusia nevyhnutne považovať za také, ktoré samy osebe predstavujú manipuláciu s trhom, zohľadňovali pri skúmaní transakcií a pokynov na obchodovanie účastníkmi trhu a príslušnými orgánmi:a) či vydaným pokynom na obchodovanie alebo uskutočneným transakciám osobami predchádza alebo po nich nasleduje rozširovanie nepravdivých alebo zavádzajúcich informácií rovnakými osobami alebo osobami s nimi spojenými;b) či sú pokyny na obchodovanie vydané alebo transakcie uskutočnené osobami pred alebo po tom, ako rovnaké osoby alebo osoby s nimi spojené vypracujú alebo rozšíria výskum alebo investičné odporúčania, ktoré sú chybné alebo neobjektívne alebo preukázateľne ovplyvnené hmotným záujmom.Článok 6Vykonávanie1. Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 12. októbra 2004. Bezodkladne informujú Komisiu o znení týchto ustanovení a o tabuľke zhody medzi uvedenými opatreniami a touto smernicou.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 7Nadobudnutie účinnostiTáto smernica nadobúda účinnosť dňom jej uverejnenia v Úradnom vestníku Európskej únie.Článok 8AdresátiTáto smernica je adresovaná členským štátom.V Bruseli 22. decembra 2003Za KomisiuFrederik Bolkesteinčlen Komisie[1] Ú. v. EÚ L 96, 12.4.2003, s. 16.[2] VERCP bol založený rozhodnutím Komisie 2001/527/ES (Ú. v. ES L 191, 13.7.2001, s. 43).[3] Ú. v. ES L 184, 6.7.2001, s. 1.--------------------------------------------------


title: Smernica Európskeho parlamentu a Rady 2014/60/EÚ z  15. mája 2014 o navrátení predmetov kultúrnej hodnoty nezákonne vyvezených z územia členského štátu a o zmene nariadenia (EÚ) č. 1024/2012 (prepracované znenie)

text:
               28.5.2014

               SK

               Úradný vestník Európskej únie

               L 159/1

         SMERNICA EURÓPSKEHO PARLAMENTU A RADY 2014/60/EÚ
   z 15. mája 2014
   o navrátení predmetov kultúrnej hodnoty nezákonne vyvezených z územia členského štátu a o zmene nariadenia (EÚ) č. 1024/2012 (prepracované znenie)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   konajúc v súlade s riadnym legislatívnym postupom (1),
   keďže:

               (1)

               Smernica Rady 93/7/EHS (2) bola podstatným spôsobom zmenená smernicami Európskeho parlamentu a Rady 96/100/ES (3) a 2001/38/ES (4). Pri príležitosti ďalších zmien je z dôvodu prehľadnosti vhodné uvedenú smernicu prepracovať.

               (2)

               Vnútorný trh zahŕňa oblasť bez vnútorných hraníc, v ktorej je v súlade so Zmluvou o fungovaní Európskej únie (ZFEÚ) zabezpečený voľný pohyb tovaru, osôb, služieb a kapitálu. Podľa článku 36 ZFEÚ relevantné ustanovenia o voľnom pohybe tovaru nevylučujú zákazy ani obmedzenia dovozu, vývozu alebo tranzitu tovaru, odôvodnené ochranou národného kultúrneho bohatstva, ktoré má umeleckú, historickú alebo archeologickú hodnotu.

               (3)

               Za podmienok a v medziach stanovených článkom 36 ZFEÚ si členské štáty ponechávajú právo vymedziť svoje národné kultúrne bohatstvo a prijímať potrebné opatrenia na jeho ochranu. Napriek tomu Únia zohráva dôležitú úlohu pri podporovaní spolupráce medzi členskými štátmi v záujme ochrany kultúrneho dedičstva európskeho významu, ku ktorému takéto národné kultúrne bohatstvo patrí.

               (4)

               Smernicou 93/7/EHS sa zaviedli opatrenia umožňujúce členským štátom zabezpečiť, aby sa na ich územie navrátili predmety kultúrnej hodnoty, ktoré sú označené ako národné kultúrne bohatstvo v zmysle článku 36 ZFEÚ, ktoré patria do spoločných kategórií predmetov kultúrnej hodnoty uvedených v prílohe k uvedenej smernici a ktoré boli vyvezené z ich územia v rozpore s vnútroštátnymi opatreniami alebo nariadením Rady (ES) č. 116/2009 (5). Uvedená smernica sa tiež vzťahovala na predmety kultúrnej hodnoty označené ako národné kultúrne bohatstvo, ktoré tvoria neoddeliteľnú súčasť verejných zbierok alebo inventárov cirkevných inštitúcií, ktoré nepatrili do týchto spoločných kategórií.

               (5)

               Smernicou 93/7/EHS sa medzi členskými štátmi ustanovila administratívna spolupráca pri riešení otázok týkajúcich sa ich národného kultúrneho bohatstva, a to v úzkom spojení s ich spoluprácou s Interpolom a inými príslušnými orgánmi v oblasti odcudzených umeleckých diel, pričom sa ohlasujú najmä stratené, odcudzené alebo nezákonne vyvezené predmety kultúrnej hodnoty, ktoré tvoria časť ich národného kultúrneho bohatstva a verejných zbierok.

               (6)

               Konanie ustanovené smernicou 93/7/EHS predstavovalo prvý krok pri nadviazaní spolupráce medzi členskými štátmi v tejto oblasti v rámci vnútorného trhu s cieľom ďalej rozvinúť vzájomné uznávanie príslušných vnútroštátnych právnych predpisov.

               (7)

               Nariadením (ES) č. 116/2009 sa spolu so smernicou 93/7/EHS zaviedol systém Únie na ochranu predmetov kultúrnej hodnoty členských štátov.

               (8)

               Cieľom smernice 93/7/EHS bolo zaručiť fyzické navrátenie predmetov kultúrnej hodnoty členskému štátu, z ktorého územia boli tieto predmety nezákonne vyvezené, bez ohľadu na majetkové práva k takýmto predmetom. Z uplatňovania uvedenej smernice je však zrejmé, že systém na zabezpečenie navrátenia takýchto predmetov kultúrnej hodnoty má svoje obmedzenia. V správach o uplatňovaní uvedenej smernice sa poukazuje na jej zriedkavé uplatňovanie, a to najmä z dôvodu jej obmedzeného rozsahu pôsobnosti vyplývajúceho z podmienok stanovených v prílohe k uvedenej smernici, obmedzenej lehoty na uplatnenie nároku na navrátenie a nákladov spojených s navrátením.

               (9)

               Rozsah pôsobnosti tejto smernice by sa mal rozšíriť na všetky predmety kultúrnej hodnoty označené alebo vymedzené členským štátom podľa vnútroštátnych právnych predpisov alebo administratívnych postupov ako národné kultúrne bohatstvo, ktoré má umeleckú, historickú alebo archeologickú hodnotu v zmysle článku 36 ZFEÚ. Táto smernica by sa teda mala vzťahovať na predmety historického, paleontologického, etnografického či numizmatického významu alebo vedeckej hodnoty, ak sú označené alebo vymedzené ako národné kultúrne bohatstvo, a to bez ohľadu na to, či sú súčasťou verejných alebo iných zbierok, alebo sú samostatnými predmetmi, a či pochádzajú zo zákonných, alebo neoprávnených vykopávok. Okrem toho by predmety kultúrnej hodnoty označené alebo vymedzené ako národné kultúrne bohatstvo nemali viac musieť patriť do určitých kategórií alebo spĺňať hraničné hodnoty týkajúce sa ich veku a/alebo finančnej hodnoty na to, aby spĺňali podmienky na navrátenie podľa tejto smernice.

               (10)

               V článku 36 ZFEÚ sa uznáva rešpektovanie rozmanitosti vnútroštátnych systémov ochrany národného kultúrneho bohatstva. V záujme posilnenia vzájomnej dôvery, ochoty spolupracovať a vzájomného porozumenia medzi členskými štátmi by sa mal v súvislosti s článkom 36 ZFEÚ vymedziť pojem „národné kultúrne bohatstvo“. Členské štáty by tiež mali uľahčovať navrátenie predmetov kultúrnej hodnoty členskému štátu, z ktorého územia boli tieto predmety nezákonne vyvezené, bez ohľadu na dátum pristúpenia daného členského štátu a mali by zabezpečiť, aby pri navrátení týchto predmetov nevznikali neprimerané náklady. Členské štáty by mali mať možnosť vrátiť predmety kultúrnej hodnoty, ktoré nie sú označené alebo vymedzené ako národné kultúrne bohatstvo, pokiaľ rešpektujú príslušné ustanovenia ZFEÚ, ako aj predmety kultúrnej hodnoty nezákonne vyvezené pred 1. januárom 1993.

               (11)

               Je potrebné zvýšiť administratívnu spoluprácu medzi členskými štátmi, aby sa podporilo účinnejšie a jednotnejšie uplatňovanie tejto smernice. Preto by sa malo stanoviť, že ústredné orgány sú povinné navzájom efektívne spolupracovať a vymieňať si informácie o nezákonne vyvezených predmetoch kultúrnej hodnoty prostredníctvom informačného systému o vnútornom trhu (Internal Market Information System – ďalej len „IMI“) zriadeného nariadením Európskeho parlamentu a Rady (EÚ) č. 1024/2012 (6). S cieľom zlepšiť vykonávanie tejto smernice by sa mal vytvoriť modul systému IMI, osobitne upravený pre predmety kultúrnej hodnoty. Taktiež je žiaduce, aby ostatné príslušné orgány členských štátov používali ten istý systém, pokiaľ je to vhodné.

               (12)

               S cieľom zaistiť ochranu osobných údajov by administratívna spolupráca a výmena informácií medzi príslušnými orgánmi mala byť v súlade s pravidlami stanovenými v smernici Európskeho parlamentu a Rady 95/46/ES (7), a pokiaľ sa využíva IMI, tak aj s pravidlami uvedenými v nariadení (EÚ) č. 1024/2012. Vymedzenia pojmov použité v smernici 95/46/ES a v nariadení (ES) č. 45/2001 (8) by sa mali uplatňovať aj na účely tejto smernice.

               (13)

               Dospelo sa k záveru, že lehota na overenie, či predmet kultúrnej hodnoty nájdený v inom členskom štáte predstavuje predmet kultúrnej hodnoty v zmysle smernice 93/7/EHS, je v praxi prikrátka. Mala by sa preto predĺžiť na šesť mesiacov. Dlhšia lehota by mala členským štátom umožniť prijať potrebné opatrenia na ochranu predmetu kultúrnej hodnoty a v prípade potreby zabrániť činnosti mariacej konanie o navrátení.

               (14)

               Lehota na uplatnenie nároku na navrátenie by sa tiež mala predĺžiť na tri roky odo dňa, keď sa členský štát, z ktorého územia bol predmet kultúrnej hodnoty nezákonne vyvezený, dozvedel o mieste, kde sa predmet kultúrnej hodnoty nachádza, a o totožnosti jeho vlastníka alebo držiteľa. Predĺženie tejto lehoty by malo uľahčiť navrátenie a odrádzať od nezákonného vývozu národného kultúrneho bohatstva. V záujme jasnosti by bolo vhodné uviesť, že lehota na uplatnenie nároku na navrátenie začína plynúť odo dňa, keď bol informovaný ústredný orgán členského štátu, z ktorého územia bol predmet kultúrnej hodnoty nezákonne vyvezený.

               (15)

               V smernici 93/7/EHS sa ustanovuje, že nárok na navrátenie nie je možné uplatniť po uplynutí 30 rokov odo dňa, keď bol predmet kultúrnej hodnoty nezákonne vyvezený z územia členského štátu. Ak však ide o predmety, ktoré tvoria časť verejných zbierok, a o predmety, ktoré patria do inventárov cirkevných inštitúcií v členských štátoch, v ktorých sa na ne vzťahujú osobitné úpravy na ich ochranu podľa vnútroštátneho práva, na uplatnenie nároku na navrátenie sa za určitých podmienok vzťahuje dlhšia lehota. Vzhľadom na skutočnosť, že členské štáty môžu mať podľa vnútroštátneho práva osobitné úpravy na ochranu v súvislosti s inými náboženskými inštitúciami ako cirkevnými inštitúciami, by sa táto smernica mala vzťahovať aj na tieto iné náboženské inštitúcie.

               (16)

               Rada vo svojich záveroch o predchádzaní trestnej činnosti v súvislosti s predmetmi kultúrnej hodnoty a boji proti nej, prijatými 13. a 14. decembra 2011, uznala, že je potrebné prijať opatrenia, ktorými sa zvýši efektívnosť predchádzania trestnej činnosti týkajúcej sa predmetov kultúrnej hodnoty a boja proti tomuto javu. Komisii odporučila, aby členským štátom poskytla podporu v záujme účinnej ochrany predmetov kultúrnej hodnoty s cieľom predchádzať nedovolenému obchodovaniu s predmetmi kultúrnej hodnoty, bojovať proti nemu a prípadne presadzovať doplňujúce opatrenia. Rada okrem toho odporučila členským štátom, aby zvážili ratifikáciu Dohovoru Unesco o opatreniach na zákaz a zamedzenie nedovolenému dovozu, vývozu a prevodu vlastníctva kultúrnych statkov, podpísaného v Paríži 17. novembra 1970, a Dohovoru UNIDROIT o ukradnutých alebo nezákonne vyvezených kultúrnych predmetoch, podpísaného v Ríme 24. júna 1995.

               (17)

               Je preto žiaduce zabezpečiť, aby všetky dotknuté subjekty na trhu preukázali pri transakciách s predmetmi kultúrnej hodnoty náležitú starostlivosť. Dôsledky nadobudnutia predmetu kultúrnej hodnoty nezákonného pôvodu budú naozaj odrádzajúce, len ak bude platba odškodnenia spojená s povinnosťou vlastníka preukázať, že postupoval s náležitou starostlivosťou. Preto v snahe dosiahnuť ciele Únie v oblasti predchádzania nedovolenému obchodovaniu s predmetmi kultúrnej hodnoty a boja proti nemu, by sa v tejto smernici malo stanoviť, že na účely odškodnenia musí vlastník dokázať, že pri nadobúdaní predmetu postupoval s náležitou starostlivosťou.

               (18)

               Bolo by tiež užitočné, aby každá osoba, a najmä každý subjekt na trhu, mali ľahký prístup k verejným informáciám o predmetoch kultúrnej hodnoty, ktoré členské štáty označili alebo vymedzili ako národné kultúrne bohatstvo. Členské štáty by sa mali usilovať uľahčiť prístup k takýmto verejným informáciám.

               (19)

               S cieľom uľahčiť jednotný výklad pojmu náležitá starostlivosť by sa mal v tejto smernici stanoviť nevyčerpávajúci zoznam kritérií, ktoré treba zohľadniť pri určovaní toho, či vlastník pri nadobúdaní predmetu kultúrnej hodnoty postupoval s náležitou starostlivosťou.

               (20)

               Keďže cieľ tejto smernice, a to umožniť navrátenie predmetov kultúrnej hodnoty označených alebo vymedzených ako národné kultúrne bohatstvo, ktoré boli nezákonne vyvezené z územia členských štátov, nie je možné uspokojivo dosiahnuť na úrovni samotných členských štátov, ale z dôvodov rozsahu a dôsledkov ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie tohto cieľa.

               (21)

               Keďže sa úlohy výboru zriadeného nariadením (ES) č. 116/2009 stali bezpredmetné z dôvodu vypustenia prílohy k smernici 93/7/EHS, odkazy na uvedený výbor by sa mali preto vypustiť. V záujme zachovania platformy pre výmenu skúseností a osvedčených postupov pri vykonávaní tejto smernice v členských štátoch by však Komisia mala zriadiť expertnú skupinu zloženú z expertov z ústredných orgánov členských štátov zodpovedných za vykonávanie tejto smernice, ktorá by sa mala okrem iného zúčastňovať na procese prispôsobovania modulu systému IMI osobitne upraveného pre predmety kultúrnej hodnoty.

               (22)

               Keďže príloha k nariadeniu (EÚ) č. 1024/2012 obsahuje zoznam ustanovení týkajúcich sa administratívnej spolupráce v aktoch Únie, ktoré sa vykonávajú prostredníctvom IMI, je potrebné uvedenú prílohu zmeniť a začleniť do nej túto smernicu.

               (23)

               Povinnosť transponovať túto smernicu do vnútroštátneho práva by sa mala obmedziť na tie ustanovenia, ktoré predstavujú podstatnú zmenu v porovnaní s predchádzajúcimi smernicami. Povinnosť transponovať ustanovenia, ktoré sa nezmenili, vyplýva zo skorších smerníc.

               (24)

               Táto smernica by sa mala uplatňovať bez toho, aby boli dotknuté záväzky členských štátov týkajúce sa lehôt na transpozíciu smerníc stanovených v časti B prílohy I do vnútroštátneho práva,

         PRIJALI TÚTO SMERNICU:
   Článok 1
   Táto smernica sa vzťahuje na navrátenie predmetov kultúrnej hodnoty označených alebo vymedzených členským štátom ako súčasť národného kultúrneho bohatstva v zmysle článku 2 bodu 1, ktoré boli nezákonne vyvezené z územia uvedeného členského štátu.
   Článok 2
   Na účely tejto smernice sa uplatňujú tieto vymedzenia pojmov:

               1.

               „predmet kultúrnej hodnoty“ je predmet, ktorý je pred jeho nezákonným vyvezením z územia členského štátu alebo po ňom označený alebo vymedzený daným členským štátom ako súčasť „národného kultúrneho bohatstva, ktoré má umeleckú, historickú alebo archeologickú hodnotu“ podľa vnútroštátnych právnych predpisov alebo administratívnych postupov v zmysle článku 36 ZFEÚ;

               2.

               „nezákonný vývoz z územia členského štátu“ je:

                           a)

                           vývoz z územia členského štátu v rozpore s jeho predpismi na ochranu národného kultúrneho bohatstva alebo v rozpore s nariadením (ES) č. 116/2009 alebo

                           b)

                           nevrátenie zákonného dočasného vývozu po uplynutí lehoty alebo akékoľvek porušenie iných podmienok týkajúcich sa takého dočasného vývozu;

               3.

               „žiadajúci členský štát“ je členský štát, z ktorého územia sa predmet kultúrnej hodnoty nezákonne vyviezol;

               4.

               „požiadaný členský štát“ je členský štát, na ktorého území sa nachádza predmet kultúrnej hodnoty, ktorý bol nezákonne vyvezený z územia iného členského štátu;

               5.

               „navrátenie“ je fyzické navrátenie predmetu kultúrnej hodnoty na územie žiadajúceho členského štátu;

               6.

               „vlastník“ je osoba vykonávajúca faktickú moc nad predmetom kultúrnej hodnoty pre seba;

               7.

               „držiteľ“ je osoba vykonávajúca faktickú moc nad predmetom kultúrnej hodnoty pre tretie osoby;

               8.

               „verejné zbierky“ sú zbierky označené za verejné v súlade s právnymi predpismi členského štátu, ktoré sú vo vlastníctve tohto členského štátu, miestneho alebo regionálneho orgánu v rámci tohto členského štátu alebo inštitúcie, ktorá sa nachádza na území tohto členského štátu, pod podmienkou, že je takáto inštitúcia majetkom tohto členského štátu, miestneho alebo regionálneho orgánu alebo je ním z veľkej časti financovaná.

         Článok 3
   Predmety kultúrnej hodnoty, ktoré boli nezákonne vyvezené z územia členského štátu, sa navrátia v súlade s postupom stanoveným v tejto smernici a za podmienok v nej stanovených.
   Článok 4
   Každý členský štát určí jeden alebo viac ústredných orgánov, ktoré vykonávajú úlohy ustanovené v tejto smernici.
   Členské štáty informujú Komisiu o všetkých ústredných orgánoch, ktoré určia podľa tohto článku.
   Komisia uverejní zoznam uvedených ústredných orgánov a všetky zmeny, ktoré sa ich týkajú, v sérii C Úradného vestníka Európskej únie.
   Článok 5
   Ústredné orgány členských štátov navzájom spolupracujú a podporujú konzultácie medzi príslušnými vnútroštátnymi orgánmi členských štátov, ktoré najmä:

               1.

               na základe žiadosti žiadajúceho členského štátu pátrajú po špecifikovanom predmete kultúrnej hodnoty, ktorý bol nezákonne vyvezený z jeho územia, a totožnosti jeho vlastníka a/alebo držiteľa. Žiadosť musí obsahovať všetky informácie potrebné na uľahčenie pátrania, najmä údaj o skutočnom alebo predpokladanom mieste výskytu predmetu;

               2.

               oznamujú dotknutým členským štátom, keď sa na ich vlastnom území nájde predmet kultúrnej hodnoty, o ktorom sa možno odôvodnene domnievať, že bol nezákonne vyvezený z územia iného členského štátu;

               3.

               umožňujú príslušným orgánom žiadajúceho štátu kontrolovať, či je dotknutý predmet predmetom kultúrnej hodnoty, pokiaľ sa kontrola vykoná do šiestich mesiacov od oznámenia ustanoveného v bode 2. Ak sa kontrola nevykoná v stanovenej lehote, body 4 a 5 sa prestanú uplatňovať;

               4.

               prijímajú v spolupráci s dotknutým členským štátom všetky potrebné opatrenia na fyzické uchovávanie predmetu kultúrnej hodnoty;

               5.

               prostredníctvom potrebných predbežných opatrení zabraňujú činnosti mariacej konanie o navrátení;

               6.

               konajú ako sprostredkovateľ medzi vlastníkom a/alebo držiteľom a žiadajúcim členským štátom v súvislosti s navrátením. Na tento účel môžu príslušné organy požiadaného členského štátu bez toho, aby bol dotknutý článok 6, najprv uľahčiť vykonanie arbitrážneho konania v súlade s vnútroštátnymi právnymi predpismi požiadaného členského štátu, pokiaľ na to žiadajúci členský štát a vlastník alebo držiteľ udelia svoj oficiálny súhlas.

         Ústredné orgány členských štátov používajú na účely vzájomnej spolupráce a konzultácií modul informačného systému o vnútornom trhu (ďalej len „IMI“), zriadeného nariadením (EÚ) č. 1024/2012, ktorý bol osobitne upravený pre predmety kultúrnej hodnoty. Môžu tiež využívať IMI na šírenie informácií o predmetoch kultúrnej hodnoty, ktoré boli odcudzené alebo nezákonne vyvezené z ich územia, súvisiacich s danými prípadmi. Členské štáty rozhodujú o používaní IMI inými príslušnými orgánmi na účely tejto smernice.
   Článok 6
   Žiadajúci člensky štát môže na príslušný súd v požiadanom členskom štáte podať žalobu proti vlastníkovi, prípadne držiteľovi s cieľom zabezpečiť navrátenie predmetu kultúrnej hodnoty, ktorý bol nezákonne vyvezený z jeho územia.
   Súdne konanie sa môže začať, iba ak sa k žalobe priloží:

               a)

               dokument opisujúci predmet, ktorý je predmetom žiadosti a v ktorom sa uvádza, že ide o predmet kultúrnej hodnoty;

               b)

               vyhlásenie príslušných organov žiadajúceho členského štátu, že predmet kultúrnej hodnoty bol nezákonne vyvezený z jeho územia.

         Článok 7
   Príslušný ústredný orgán žiadajúceho členského štátu ihneď informuje príslušný ústredný orgán požiadaného členského štátu o začatí súdneho konania s cieľom zabezpečiť navrátenie dotknutého predmetu.
   Príslušný ústredný orgán požiadaného členského štátu ihneď informuje ústredné orgány ostatných členských štátov.
   Na výmenu informácií sa používa IMI v súlade s príslušnými právnymi ustanoveniami o ochrane osobných údajov a súkromia a bez toho, aby bola dotknutá možnosť príslušných ústredných orgánov používať popri IMI iné komunikačné prostriedky.
   Článok 8
   1.   Členské štáty vo svojich právnych predpisoch ustanovia, že nárok na navrátenie podľa tejto smernice nie je možné uplatniť po uplynutí troch rokov odo dňa, keď sa príslušný ústredný orgán žiadajúceho členského štátu dozvedel o mieste, kde sa predmet kultúrnej hodnoty nachádza, a o totožnosti jeho vlastníka alebo držiteľa.
   Takýto nárok na navrátenie v každom prípade nie je možné uplatniť po uplynutí 30 rokov odo dňa, keď bol predmet kultúrnej hodnoty nezákonne vyvezený z územia žiadajúceho členského štátu.
   Ak však ide o predmety, ktoré sú súčasťou verejných zbierok vymedzených v článku 2 bode 8, a o predmety zapísané v inventároch cirkevných alebo iných náboženských inštitúcií v členských štátoch, v ktorých sa na ne vzťahujú osobitné úpravy na ich ochranu podľa vnútroštátneho práva, lehota na uplatnenie nároku na navrátenie je 75 rokov s výnimkou členských štátov, v ktorých je uplatnenie nároku na navrátenie nepremlčateľné, ako aj v prípade bilaterálnych zmlúv medzi členskými štátmi, v ktorých je stanovená lehota presahujúca 75 rokov.
   2.   Nárok na navrátenie nemožno uplatniť, ak vývoz predmetu kultúrnej hodnoty z územia žiadajúceho členského štátu už nie je ku dňu podania žaloby nezákonný.
   Článok 9
   Pokiaľ sa v článkoch 8 a 14 neustanovuje inak, príslušný súd nariadi navrátenie dotknutého predmetu kultúrnej hodnoty, ak sa preukáže, že ide o predmet kultúrnej hodnoty v zmysle článku 2 bodu 1, ktorý bol nezákonne vyvezený z územia členského štátu.
   Článok 10
   Ak sa nariadi navrátenie predmetu, príslušný súd v požiadanom členskom štáte poskytne vlastníkovi primerané odškodnenie vzhľadom na okolnosti prípadu, pokiaľ vlastník preukáže, že pri nadobudnutí predmetu postupoval s náležitou starostlivosťou.
   Na to, aby sa určilo, či vlastník postupoval s náležitou starostlivosťou, sa berú do úvahy všetky okolnosti nadobudnutia, a to najmä dokumentácia o pôvode predmetu, povolenia na vývoz potrebné na základe právnych predpisov žiadajúceho členského štátu, charakter zúčastnených strán, zaplatená cena, skutočnosť, či vlastník nahliadol do prístupných registrov odcudzených predmetov kultúrnej hodnoty, a akákoľvek relevantná informácia, ktorú mohol reálne získať, alebo akékoľvek ďalšie opatrenia, ktoré by rozumná osoba uskutočnila za rovnakých okolností.
   V prípade darovania alebo dedičstva nesmie byť právne postavenie vlastníka výhodnejšie ako postavenie osoby, od ktorej takto predmet získal.
   Žiadajúci členský štát uhradí po navrátení predmetu uvedené odškodnenie.
   Článok 11
   Náklady vzniknuté pri vykonávaní rozhodnutia o navrátení predmetu kultúrnej hodnoty znáša žiadajúci členský štát. To platí aj o nákladoch spojených s opatreniami uvedenými v článku 5 bode 4.
   Článok 12
   Úhradou primeraného odškodnenia podľa článku 10 a nákladov uvedených v článku 11 nie je dotknuté právo žiadajúceho členského štátu požadovať úhradu týchto súm od osôb zodpovedných za nezákonný vývoz predmetu kultúrnej hodnoty z jeho územia.
   Článok 13
   Vlastníctvo predmetu kultúrnej hodnoty sa po navrátení spravuje právnymi predpismi žiadajúceho členského štátu.
   Článok 14
   Táto smernica sa uplatňuje len na predmety kultúrnej hodnoty nezákonne vyvezené z územia členského štátu 1. januára 1993 a po tomto dátume.
   Článok 15
   1.   Každý členský štát môže uplatňovať opatrenia ustanovené v tejto smernici aj na navrátenie iných predmetov kultúrnej hodnoty ako tých, ktoré sú vymedzené v článku 2 bode 1.
   2.   Každý člensky štát môže opatrenia ustanovené v tejto smernici uplatňovať na žiadosti o navrátenie predmetov kultúrnej hodnoty nezákonne vyvezených z územia iných členských štátov pred l. januárom 1993.
   Článok 16
   Touto smernicou nie je dotknuté žiadne občianske ani trestné konanie, ktoré môže podľa vnútroštátnych právnych predpisov členských štátov začať žiadajúci členský štát a/alebo vlastník predmetu kultúrnej hodnoty, ktorý bol odcudzený.
   Článok 17
   1.   Členské štáty do 18. decembra 2015 a potom každých päť rokov predkladajú Komisii správu o uplatňovaní tejto smernice.
   2.   Komisia každých päť rokov predkladá Európskemu parlamentu, Rade a Európskemu hospodárskemu a sociálnemu výboru správu o hodnotení uplatňovania a účinnosti tejto smernice. K správe sa v prípade potreby priložia príslušné návrhy.
   Článok 18
   V prílohe k nariadeniu (EÚ) č. 1024/2012 sa dopĺňa tento bod:

                  „8.

                  Smernica Európskeho parlamentu a Rady 2014/60/EÚ z 15. mája 2014 o navrátení predmetov kultúrnej hodnoty nezákonne vyvezených z územia členského štátu a o zmene nariadenia (EÚ) č. 1024/2012 (9): články 5 a 7.

   Článok 19
   1.   Členské štáty do 18. decembra 2015 uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 2 bodom 1, článkom 5 prvým odsekom bodom 3, článkom 5 druhým odsekom, článkom 7 tretím odsekom, článkom 8 ods. 1, článkom 10 prvým a druhým odsekom a článkom 17 ods. 1 tejto smernice.
   Bezodkladne oznámia Komisii znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Takisto uvedú, že odkazy v platných zákonoch, iných právnych predpisoch a správnych opatreniach na smernicu zrušenú touto smernicou sa považujú za odkazy na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 20
   Smernica 93/7/EHS zmenená smernicami uvedenými v časti A prílohy I sa zrušuje s účinnosťou od 19. decembra 2015 bez toho, aby tým boli dotknuté povinnosti členských štátov týkajúce sa lehôt na transpozíciu smerníc uvedených v časti B prílohy I do vnútroštátneho práva.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe II.
   Článok 21
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 2 body 2 až 8, články 3 a 4, článok 5 prvý odsek body 1, 2 a 4 až 6, článok 6, článok 7 prvý a druhý odsek, článok 8 ods. 2, článok 9, článok 10 tretí a štvrtý odsek a články 11 až 16 sa uplatňujú od 19. decembra 2015.
   Článok 22
   Táto smernica je určená členským štátom.

      V Bruseli 15. mája 2014

            Za Európsky parlament

            predseda

         M. SCHULZ

            Za Radu

            predseda

         D. KOURKOULAS

      (1)  Pozícia Európskeho parlamentu zo 16. apríla 2014 (zatiaľ neuverejnená v úradnom vestníku) a rozhodnutie Rady z 8. mája 2014.

      (2)  Smernica Rady 93/7/EHS z 15. marca 1993 o navrátení predmetov kultúrnej hodnoty nezákonne vyvezených z územia členského štátu (Ú. v. ES L 74, 27.3.1993, s. 74).

      (3)  Smernica Európskeho parlamentu a Rady 96/100/ES zo 17. februára 1997, ktorou sa mení a dopĺňa smernica 93/7/EHS o navrátení predmetov kultúrnej hodnoty nezákonne vyvezených z územia členského štátu (Ú. v. ES L 60, 1.3.1997, s. 59).

      (4)  Smernica Európskeho parlamentu a Rady 2001/38/ES z 5. júna 2001, ktorou sa mení a dopĺňa smernica 93/7/EHS o vrátení objektov kultúrneho významu nezákonne vyvezených z územia členského štátu (Ú. v. ES L 187, 10.7.2001, s. 43).

      (5)  Nariadenie Rady (ES) č. 116/2009 z 18. decembra 2008 o vývoze tovaru kultúrneho charakteru (Ú. v. EÚ L 39, 10.2.2009, s. 1).

      (6)  Nariadenie Európskeho parlamentu a Rady (EÚ) č. 1024/2012 z 25. októbra 2012 o administratívnej spolupráci prostredníctvom informačného systému o vnútornom trhu a o zrušení rozhodnutia Komisie 2008/49/ES („nariadenie o IMI“) (Ú. v. EÚ L 316, 14.11.2012, s. 1).

      (7)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 74).

      (8)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      PRÍLOHA I
      ČASŤ A

         Zrušená smernica so zoznamom jej neskorších zmien

      (podľa článku 20)

                  Smernica Rady 93/7/EHS

                  (Ú. v. ES L 74, 27.3.1993, s. 74).

                  Smernica Európskeho parlamentu a Rady 96/100/ES

                  (Ú. v. ES L 60, 1.3.1997, s. 59).

                  Smernica Európskeho parlamentu a Rady 2001/38/ES

                  (Ú. v. ES L 187, 10.7.2001, s. 43).

            ČASŤ B

         Zoznam lehôt na transpozíciu do vnútroštátneho práva

      (podľa článku 20)

                  Smernica

                  Lehota na transpozíciu

                  93/7/EHS

                  15. 12. 1993 (15. 3. 1994 pre Belgicko, Nemecko a Holandsko)

                  96/100/ES

                  1. 9. 1997

                  2001/38/ES

                  31. 12. 2001

      PRÍLOHA II
      Tabuľka zhody

                  Smernica 93/7/EHS

                  Táto smernica

                  —

                  článok 1

                  článok 1 bod 1 prvá zarážka

                  článok 2 bod 1

                  článok 1 bod 1 druhá zarážka úvodná časť

                  —

                  článok 1 bod 1 druhá zarážka prvá podzarážka prvá veta

                  —

                  článok 1 bod 1 druhá zarážka prvá podzarážka druhá veta

                  článok 2 bod 8

                  článok 1 bod 1 druhá zarážka druhá podzarážka

                  —

                  článok 1 bod 2 prvá zarážka

                  článok 2 bod 2 písm. a)

                  článok 1 bod 2 druhá zarážka

                  článok 2 bod 2 písm. b)

                  článok 1 body 3 až 7

                  článok 2 body 3 až 7

                  článok 2

                  článok 3

                  článok 3

                  článok 4

                  článok 4 úvodná časť

                  článok 5 prvý odsek úvodná časť

                  článok 4 body 1 a 2

                  článok 5 prvý odsek body 1 a 2

                  článok 4 bod 3

                  článok 5 prvý odsek bod 3

                  článok 4 body 4 až 6

                  článok 5 prvý odsek body 4 až 6

                  —

                  článok 5 druhý odsek

                  článok 5 prvý odsek

                  článok 6 prvý odsek

                  článok 5 druhý odsek prvá zarážka

                  článok 6 druhý odsek písm. a)

                  článok 5 druhý odsek druhá zarážka

                  článok 6 druhý odsek písm. b)

                  článok 6 prvý odsek

                  článok 7 prvý odsek

                  článok 6 druhý odsek

                  článok 7 druhý odsek

                  —

                  článok 7 tretí odsek

                  článok 7 ods. 1 a 2

                  článok 8 ods. 1 a 2

                  článok 8

                  článok 9

                  článok 9 prvý odsek

                  článok 10 prvý odsek

                  článok 9 druhý odsek

                  —

                  —

                  článok 10 druhý odsek

                  článok 9 tretí a štvrtý odsek

                  článok 10 tretí a štvrtý odsek

                  články 10 až 15

                  články 11 až 16

                  článok 16 ods. 1 a 2

                  článok 17 ods. 1 a 2

                  článok 16 ods. 3

                  —

                  článok 16 ods. 4

                  —

                  článok 17

                  —

                  —

                  článok 18

                  článok 18

                  článok 19

                  —

                  článok 20

                  —

                  článok 21

                  článok 19

                  článok 22

                  príloha

                  —

                  —

                  príloha I

                  —

                  príloha II